ঘূর্ণিঝড় রেমালের চোখ ঢুকে পড়েছে স্থলভাগে

কলকাতা: রুদ্রমূর্তি ধারণ করছে ঘূর্ণিঝড় রেমাল ( Cyclone Remal)। বাংলাদেশ উপকূল এবং সংলগ্ন পশ্চিমবঙ্গ উপকূলে আছড়ে পড়ল প্রবল ঘূর্ণিঝড় রেমাল। রাত ৩ টে পর্যন্ত ১৩৫ কিমিতে তাণ্ডব চলতে পারে।আলিপুর আবহাওয়া দফতর জানিয়েছে, ইতিমধ্যেই ঘূর্ণিঝড় রেমালের চোখ ঢুকে পড়েছে স্থলভাগে। ঘূর্ণিঝড়ের লেজটি ক্যানিং থেকে এখনও ৯০ কিলোমিটার দূরে। ল্যান্ডফলের গোটা প্রক্রিয়াটি এখনও দু’ঘণ্টা ধরে চলবে। কার্যত শেষের দিকে রেমালের ল্যান্ডফল প্রক্রিয়া। এখনও ঝড়ের দাপট দক্ষিণ ২৪ পরগনা ও উত্তর ২৪ পরগনায়। ঝড়বৃষ্টিতে দুর্যোগ কলকাতাতেও।

রেমাল মোকাবিলায় বিদ্যুৎ দফতরে কন্ট্রোল রুম। রাত জেগে কন্ট্রোল রুমে মন্ত্রী অরূপ বিশ্বাস। হাওয়া অফিসের তরফে জানানো হয়েছে, আপাতত ঘণ্টায় ১১০-১২০ কিলোমিটার বেগে তাণ্ডব চালাচ্ছে প্রবল ঘূর্ণিঝড় রেমাল। বাংলাদেশের উপকূলবর্তী এলাকা এবং সংলগ্ন পশ্চিমবঙ্গ উপকূলের উপরে ল্যান্ডফল প্রক্রিয়া চলছে। বাংলা-বাংলাদেশ সীমান্ত ঘেঁষে রয়েছে রেমাল। বাংলাদেশে ঘণ্টায় ১৩৫ কিমি বেগে ঝড় হচ্ছে। সুন্দরবনেও ১২০ কিমি প্রতি ঘণ্টায় ঝড় হচ্ছে।

আরও পড়ুন : আছড়ে পড়ল রেমাল, কলকাতা থেকে জেলায় প্রবল ঝড়বৃষ্টি

রেমালের ল্যান্ডফল প্রক্রিয়া শুরু হয়ে গিয়েছে। ঘূর্ণিঝড় স্থলভাগে ঢুকতে শুরু করে দিয়েছে। আগামী ৪ ঘণ্টা ধরে এই প্রক্রিয়া চলবে। ঘূর্ণিঝড়ের যে পরিধি তা কয়েকশো কিলোমিটার হয়। সময়ের সঙ্গে সঙ্গে শক্তিও বাড়ছে ঘূর্ণিঝড় রেমালের (Cyclone Remal)। ঘূর্ণিঝড়ের প্রভাবে উত্তর এবং দক্ষিণ ২৪ পরগনা, কলকাতা, পূর্ব মেদিনীপুর, হাওড়া, হুগলিতে ভারী থেকে অতি ভারী বৃষ্টির সম্ভাবনা রয়েছে। সেখানে লাল সতর্কতা জারি রয়েছে। দুই ২৪ পরগনা এবং পূর্ব মেদিনীপুরের কিছু জায়গায় অতি ভারী বৃষ্টির পূর্বাভাস রয়েছে। জারি কমলা সতর্কতা।

দেখুন ভিডিও